**Ministru kabineta noteikumu projekta**

## „Grozījums Ministru kabineta 2015.gada 28.jūlija noteikumos Nr.438 "Būvniecības informācijas sistēmas noteikumi"”

## sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Būvniecības likuma 5. panta pirmās daļas 6. punkts un 7.panta pirmās daļas 4.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2015.gada 28.jūlija noteikumiem Nr.438 “Būvniecības informācijas sistēmas noteikumi” (turpmāk — Noteikumi Nr.438), 43.punktu pašvaldību būvvaldēm BIS lietošana jāuzsāk pēc vienošanās ar BIS pārzini noslēgšanas, kas noslēgta ne vēlāk kā līdz 2016.gada 1.martam. Lai nodrošinātu sekmīgu BIS ieviešanu pašvaldībās un administratīvo procesu nepārtrauktību, pašvaldībām, ņemot vērā tās apkalpojamo teritoriju, noslodzi un izveidotās informācijas sistēmas, var būt nepieciešamība realizēt sasaisti starp BIS un pašvaldības sistēmu, lai nodrošinātu būvniecības reglamentējošo normatīvo aktu prasību izpildi.Sasaistes izveides realizācija starp pašvaldības sistēmu un BIS novērsīs riskus, nodrošinot vēsturisko datu pieejamību vienuviet, korektu, sistematizētu un vienotu datu izmantošanu, optimizētu datu un procesu plūsmu, t.sk. nodevu administrēšanu un apmaksu BIS publiskajā portālā, vienotu lietvedības procesa plūsmu, kā arī savlaicīgu lēmumu pieņemšanu un dokumentu sagatavošanu atbilstoši Būvniecības likumam un citiem normatīvajiem aktiem.Līdz ar to, lai Pašvaldība nepieciešamības gadījumā varētu pēc iespējas ātrāk uzsākt pašvaldības sistēmas un BIS sasaistes izveides darbus, nepieciešams paredzēt finansējuma avotu sasaistes izveidei. Sasaistes darbus plānots segt no Ekonomikas ministrijai piešķirtajiem valsts budžeta līdzekļiem. Pašvaldībai, izvērtējot nepieciešamību veikt tiešsaistes datu pārraides risinājumu izstrādi starp tās veidotajām un uzturētajām dokumentu vadības sistēmām, grāmatvedības sistēmām un citām informācijas sistēmām (autora mantiskās tiesības pašvaldībai ir radušās līdz 2016. gada 1. martam), lai nodrošinātu tiešsaistes režīmā informācijas apmaiņu ar BIS, būs tiesīga pieprasīt Ekonomikas ministrijai, lai tā piedalās attiecīgā risinājuma izstrādes finansēšanā. Pašvaldība pieprasījumā norāda līdzekļu izlietošanas mērķi, apmēru, līdzekļu nepieciešamības finansiālo pamatojumu, pilnīgu līdzekļu izlietojuma un datu pārraides risinājuma aprakstu.Ekonomikas ministrija, izvērtējot pašvaldības ierosinājumu par finansējuma piešķiršanu sasaistes realizācijai, līdz 2018. gada 1. janvārim varēs lemt par tā piešķiršanu, slēdzot sadarbības līgumu vai grozot jau noslēgto sadarbības līgumu ar pašvaldību par BIS lietošanu saskaņā ar Valsts pārvaldes iekārtas likuma 61.pantu.Sadarbības līgumā Ekonomikas ministrija un pašvaldības vienosies par to, ka: pašvaldības nodrošina, ka tiešsaistes datu pārraides risinājumu izstrāde starp tās sistēmām un BIS notiek atbilstoši normatīvajiem aktiem publisko iepirkumu jomā, sistēmas sasaistes pakalpojums tiek sniegts pienācīgi, pilnā apmērā, ievērojot Publiskas personas finanšu līdzekļu un mantas izšķērdēšanas novēršanas likuma 3.panta 1. un 3.punktu, pirms jaunas sasaistes pieņemšanas ekspluatācijā tai ir veikti sasaistes testi, Ekonomikas ministrijai ir tiesības pieprasīt un saņemt no pašvaldības jebkuru ar sasaistes izveidošanu un darbību vai finanšu izlietojumu saistītu informāciju, dokumentus un paskaidrojumus, Pašvaldībai ir pienākums atlīdzināt neizlietotos vai nepienācīgi izlietotos līdzekļus valsts budžetā. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 119 Latvijas pašvaldības un 86 Latvijas pašvaldību būvvaldes. Grupas skaitlisko lielumu nav iespējams noteikt, jo nav iespējams prognozēt cik pašvaldībām līdz 2016. gada 1. martam būs autora mantiskās tiesības uz to dokumentu vadības sistēmām, grāmatvedības sistēmām un citām informācijas sistēmām un kuras vēlēsies izmantot tiesības pieprasīt Ekonomikas ministrijai, lai tā piedalās attiecīgā risinājuma izstrādes finansēšanā. |
| 2. | Tiesiskā regulējuma ietekme uz tautsaimniecību un administratīvo slogu | Uzlabosies uzņēmējdarbības vide, t.i., informācijas apmaiņa būvniecības procesos, jo darbu ar BIS uzsāks pašvaldības un ekonomiski aktīvajiem iedzīvotājiem BIS publiskajā portālā būs pieejamas specializētas tiešsaistes formas atbilstoši Noteikumu Nr.438 9.punktam. Tiks samazināts administratīvais slogs, atvieglojot ar būvniecības procesu saistīto dokumentu apriti un samazinot noslodzi būvniecības procesa administrēšanai un pārskatāmībai. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekme uz administratīvajām izmaksām. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2015. gadu | izmaiņas, salīdzinot ar 2015. gadu | izmaiņas, salīdzinot ar 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu izmaksu aprēķinu nav iespējams pievienot, jo nav zināms konkrēts pašvaldību skaits, kurām uz 2016.gada 1.martu būs autoru mantiskās tiesības uz pašvaldību veidotajām un uzturētajām dokumentu vadības sistēmām, grāmatvedības sistēmām un citām informācijas sistēmām, lai nodrošinātu tiešsaistes režīmā informācijas apmaiņu ar BIS, kā arī nav zināms pašvaldības vērtējums par sasaistes nepieciešamību un iespējām savietot, jo BIS var lietot arī bez sasaistes izveides. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Sasaistes darbus plānots segt no Ekonomikas ministrijas budžeta programmai 20.00.00.’’Būvniecība” piešķirtajiem līdzekļiem līdz 2018.gada 1.janvārim, nepieciešamības gadījumā pārdalot līdzekļus no citu budžeta programmu ieekonomētā finansējuma.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par noteikuma projekta izpildi atbildīgā ir Ekonomikas ministrija un pašvaldība, kas ierosinājusi veikt Ekonomikas ministrijai sasaistes finansēšanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde ir saistīta ar vietējām pašvaldībām un to būvvaldēm, kuras funkciju un uzdevumu apjoms nemainās, ņemot vērā ar projektu paredzēto informācijas sistēmu sasaisti. Projekta izpilde neietekmē pašvaldībai pieejamos cilvēkresursus. Veidot jaunas institūcijas, likvidēt vai reorganizēt esošās nav nepieciešams. |
| 3. | Cita informācija | Nav. |

Anotācijas IV, V un VI sadaļa – projekts šo jomu neskar.

Ekonomikas ministre D.Reizniece-Ozola

Vīza: Valsts sekretārs R.Beinarovičs

### 01.10.2015 10:25

### 1059 Jankovskis

67013028, Andrians.Jankovskis@em.gov.lv